Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A természet védelméről szóló 1996. évi LIII. törvény
Paragraph Index: 907

(4) Az (1) bekezdés a) pontjában meghatározott szervek véleményét a kezelési terv tervezetének véglegesítése során figyelembe kell venni, kivéve, ha az abban foglaltak a természetvédelmi célok megvalósításával ellentétesek. Véleményeltérés esetén meg kell kísérelni az eltérést egyeztetés útján megszüntetni. Az egyeztetés tényét, a képviselt álláspontokat és azok indokait, valamint az egyeztetés ellenére fennmaradt véleményeltérést a védetté nyilvánításról szóló jogszabálytervezet felterjesztésében rögzíteni kell. A Környezetvédelmi Minisztérium (a továbbiakban: Minisztérium) a véleményeltérésről tájékoztatja a véleményeltérést fenntartó államigazgatási szerv minisztériumi szintű felettes szervét, mint a közigazgatási egyeztetésben részt vevő központi államigazgatási szervet. A véleményeltérés feloldására jogalkotásra vonatkozó rendelkezések előírásait kell megfelelően alkalmazni.

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes